ᱛᱚᱵᱩ (ᱟᱠᱴᱨᱮᱥ)

ᱛᱚᱵᱚᱥᱩᱢ ᱯᱷᱚᱛᱤᱢᱟ ᱦᱟᱥᱢᱤ (ᱡᱟᱱᱟᱢ ᱔ ᱱᱚᱣᱮᱢᱵᱚᱨ ᱑᱙᱗᱑), ᱫᱚ  ᱢᱳᱱᱳᱱᱭᱚᱢ  ᱛᱚᱵᱩ ᱧᱩᱛᱩᱢ ᱛᱮ ᱦᱚᱸᱭ ᱵᱟᱰᱟᱭ ᱠᱟᱱᱟ, ᱟᱨ ᱱᱩᱭ ᱫᱚ ᱥᱮᱫᱟᱭ ᱦᱤᱱᱫᱤ ᱯᱷᱤᱞᱢ ᱟᱠᱴᱨᱮᱥ ᱠᱟᱱᱟᱭ ᱾ ᱦᱤᱱᱫᱤ ᱤᱱᱰᱚᱥᱴᱨᱤ ᱥᱟᱶ ᱛᱮ ᱛᱮᱞᱩᱜᱩ, ᱛᱟᱢᱤᱞᱤ, ᱢᱟᱞᱟᱭᱚᱞᱚᱢ, ᱵᱮᱝᱜᱚᱞᱤ ᱟᱨ ᱢᱚᱨᱟᱴᱷᱤ ᱯᱷᱤᱞᱢ ᱠᱚᱨᱮ ᱠᱟᱹᱢᱤ ᱟᱠᱟᱫᱟᱭ ᱾ ᱥᱤᱧᱚᱛ ᱨᱤᱱᱤᱡ ᱢᱤᱫ ᱱᱟᱯᱟᱭ ᱠᱟᱹᱢᱤᱭᱟᱹ ᱛᱤᱨᱞᱟᱹ ᱠᱚᱲᱟᱠᱟᱨ ᱞᱮᱠᱟᱛᱮ ᱛᱚᱵᱩ ᱫᱚ ᱟᱭᱢᱟ ᱞᱮᱠᱟᱱᱟᱜ ᱠᱮᱨᱮᱠᱴᱚᱨ ᱠᱚᱨᱮ ᱠᱟᱹᱢᱤ ᱟᱠᱟᱫᱟ ᱾ ᱱᱩᱭ ᱫᱚ ᱵᱟᱨᱭᱟ ᱱᱮᱥᱱᱟᱞ ᱯᱷᱤᱞᱢ ᱟᱣᱟᱨᱰ ᱯᱷᱚᱨ ᱵᱮᱥᱴ ᱟᱠᱴᱨᱮᱥ ᱟᱨ ᱛᱩᱨᱩᱭ ᱜᱚᱴᱟᱝ ᱯᱷᱤᱞᱢ ᱯᱷᱮᱭᱟᱨ ᱟᱣᱟᱨᱰ ᱧᱟᱢ ᱞᱮᱫ-ᱟ ᱾ ᱥᱟᱶ ᱛᱮ ᱯᱩᱱᱭᱟᱹ  ᱠᱨᱤᱴᱤᱠᱥ ᱟᱣᱟᱨᱰ ᱯᱷᱚᱨ ᱵᱮᱥᱴ ᱟᱠᱴᱨᱮᱥ ᱦᱚᱸᱭ ᱧᱟᱢ ᱟᱠᱟᱫᱟ ᱾ ᱵᱷᱟᱨᱚᱛ ᱥᱚᱨᱠᱟᱨ ᱯᱟᱦᱴᱟ ᱠᱷᱟᱱ ᱒᱐᱑᱑ ᱨᱮ ᱛᱚᱵᱩ ᱫᱚ ᱯᱚᱫᱽᱢᱚ ᱥᱨᱤ ᱟᱣᱟᱨᱰ ᱛᱮ ᱠᱚ ᱧᱩᱢ ᱥᱟᱨᱦᱟᱣ ᱞᱮᱫᱮᱭᱟ ᱾

ᱛᱚᱵᱩ ᱜᱤᱫᱽᱨᱟᱹ ᱵᱮᱲᱟ ᱨᱮ ᱫᱮᱵᱽ ᱟᱱᱚᱱᱫᱽ-ᱟᱜ ᱯᱷᱤᱞᱢ ᱦᱚᱢ ᱱᱚᱡᱚᱣᱟᱱ (᱑᱙᱘᱕) ᱯᱷᱤᱞᱢ ᱨᱮ ᱪᱟᱭᱤᱞᱰ ᱟᱴᱤᱥᱴ ᱞᱮᱠᱟᱭ ᱠᱟᱹᱢᱤ ᱮᱦᱚᱵ ᱞᱮᱫ-ᱟ ᱾ ᱛᱚᱵᱮ ᱞᱤᱰ ᱨᱳᱞ ᱞᱮᱠᱟᱛᱮ ᱫᱚ ᱛᱮᱞᱩᱜᱩ ᱯᱷᱤᱞᱢ ᱠᱳᱞᱤ ᱱᱚᱢᱵᱚᱨ ᱣᱟᱱ (᱑᱙᱙᱑) ᱠᱟᱱᱟ ᱾ ᱑᱙᱙᱔ ᱥᱟ.ᱦᱤᱛ ᱨᱮ ᱛᱚᱵᱩ ᱵᱤᱡᱚᱭᱯᱚᱛᱷ ᱯᱷᱤᱞᱢ ᱦᱟᱛᱮᱛᱮ  ᱯᱷᱤᱞᱢ ᱯᱷᱮᱭᱟᱨ ᱟᱣᱟᱨᱰ ᱯᱷᱚᱨ ᱵᱮᱥᱴ ᱯᱷᱤᱢᱮᱞ ᱰᱮᱵᱩᱴ ᱧᱟᱢ ᱞᱮᱫ-ᱟ ᱾  ᱑᱙᱙᱖ ᱨᱮᱭᱟᱜ ᱥᱮᱨᱢᱟ ᱫᱚ ᱛᱚᱵᱩ ᱡᱤᱭᱚᱱ ᱨᱮ ᱟᱹᱰᱤ ᱢᱟᱨᱟᱝ ᱡᱩᱜᱽ ᱛᱟᱦᱮᱸ ᱠᱟᱱᱟ, 

ᱛᱚᱵᱩ ᱟᱜ ᱯᱩᱭᱞᱩ ᱡᱮᱼᱡᱟᱹᱛᱤᱭᱟᱹᱨᱤ ᱯᱨᱚᱡᱮᱠᱴ ᱫᱚ ᱢᱤᱨᱟ ᱱᱮᱭᱨᱼᱟᱜ ᱫᱤ ᱱᱮᱢᱥᱮᱠ ᱠᱟᱱᱟ ᱾ ᱡᱟᱦᱟᱸ ᱫᱚ ᱡᱷᱩᱢᱯᱟ ᱞᱟᱦᱤᱨᱤᱼᱟᱜ ᱱᱳᱵᱮᱞ ᱫᱤ ᱱᱮᱢᱥᱮᱠ ᱠᱷᱚᱱ ᱠᱚ ᱵᱮᱱᱟᱣ ᱞᱮᱫᱼᱟ ᱾  ᱟᱡᱟᱜ ᱪᱤᱱᱤ ᱠᱚᱢ (᱒᱐᱐᱗) ᱯᱷᱤᱞᱢ ᱨᱮᱭᱟᱜ ᱠᱟᱹᱢᱤ ᱠᱷᱟᱹᱛᱤᱨ ᱛᱚᱵᱩ ᱯᱩᱱ ᱫᱷᱟᱣ ᱯᱟᱹᱜᱤᱱ ᱯᱷᱤᱞᱢ ᱠᱨᱤᱴᱤᱠ ᱟᱣᱟᱨᱰ ᱧᱟᱢ ᱞᱮᱫᱼᱟ ᱾ ᱟᱨ ᱥᱟᱝ ᱛᱮ ᱟᱭᱢᱟ ᱜᱟᱱ ᱯᱷᱤᱞᱢ ᱠᱚᱨᱮ ᱠᱟᱹᱢᱤ ᱞᱟᱹᱜᱤᱫ ᱫᱟᱣ ᱧᱟᱢ ᱞᱮᱫᱼᱟ ᱾ ᱛᱚᱵᱩ ᱛᱮᱞᱩᱜᱩ ᱯᱷᱤᱞᱢ ᱯᱟᱸᱰᱩᱨᱚᱸᱜᱟᱰᱩ (᱒᱐᱐᱘) ᱨᱮ ᱢᱤᱫ ᱯᱨᱚᱥᱴᱤᱪᱭᱩᱴ(prostitute) ᱞᱮᱠᱟᱭ ᱠᱟᱹᱢᱤ ᱞᱮᱫᱼᱟ ᱾ ᱛᱚᱵᱩ ᱒᱐᱑᱒ ᱨᱮ ᱟᱝ ᱞᱤ ᱟᱜ ᱟᱰᱵᱷᱮᱱᱪᱚᱨ ᱯᱷᱤᱞᱢ ᱞᱟᱭᱤᱯᱷ ᱚᱯᱷ ᱯᱟ᱾ (᱒᱐᱑᱒),᱒᱐᱑᱔ ᱨᱮ ᱥᱚᱞᱢᱚᱱ ᱠᱷᱟᱱᱼᱟᱜ ᱡᱚᱭ ᱦᱳ ᱨᱮ, ᱵᱷᱚᱨᱚᱫᱽᱣᱟᱡᱽᱼᱟᱜ ᱦᱮᱭᱰᱚᱨ ᱯᱷᱤᱞᱢ ᱨᱮ ᱡᱮᱨᱴᱭᱩᱰ ᱠᱮᱨᱮᱠᱴᱚᱨ ᱨᱮ ᱠᱟᱹᱢᱤ ᱟᱠᱟᱰᱟᱭ ᱾ ᱛᱟᱭᱚᱢ ᱛᱮ ᱱᱩᱭ ᱫᱚ  ᱯᱷᱤᱞᱢ ᱯᱷᱮᱭᱟᱨ ᱥᱤᱨᱯᱟᱹ ᱯᱷᱚᱨ ᱵᱮᱥᱴ ᱥᱚᱯᱳᱨᱴᱤᱝ ᱟᱠᱴᱨᱮᱥ ᱡᱤᱭᱠᱟᱹᱨ ᱞᱮᱱᱟᱭ ᱾ ᱛᱚᱵᱩ ᱠᱚᱢᱮᱰᱤ ᱯᱷᱤᱞᱢ ᱜᱳᱞᱢᱟᱞ ᱮᱜᱮᱱ ᱨᱮ, ᱟᱨ ᱫᱨᱤᱥᱭᱚᱢ (᱒᱐᱑᱕) ᱨᱮ ᱢᱤᱫ ᱯᱳᱞᱤᱥ ᱚᱯᱷᱤᱥᱚᱨ ᱞᱮᱠᱟᱭ ᱠᱟᱹᱢᱤ ᱠᱟᱛᱮ ᱟᱹᱰᱤ ᱧᱩᱛᱩᱢ ᱮ ᱠᱚᱢᱟᱣ ᱞᱮᱫᱼᱟ ᱟᱨ  and a murderess in ᱟᱸᱫᱷᱟᱫᱷᱩᱱ (᱒᱐᱑᱘) ᱯᱷᱤᱞᱢ ᱨᱮ ᱢᱤᱫ ᱢᱚᱰᱚᱨᱚᱨ ᱞᱮᱠᱟᱭ ᱠᱟᱹᱢᱤ ᱞᱮᱰ ᱛᱟᱦᱮᱸᱫ ᱾.  ᱱᱩᱭ ᱫᱚ ᱢᱤᱰᱤᱭᱟ ᱥᱟᱢᱟᱝ ᱨᱮ ᱟᱡᱟᱜ ᱡᱤᱭᱚᱱ ᱞᱟ.ᱭ ᱫᱚ ᱵᱟᱭ ᱠᱩᱜᱥᱤᱭᱟᱜ-ᱟ ᱾

 ᱯᱩᱭᱞᱩ ᱡᱤᱭᱚᱱ 
ᱛᱚᱵᱚᱡᱩᱢ ᱯᱷᱟᱛᱤᱢᱟ ᱦᱟᱥᱢᱤ ᱫᱚ ᱦᱟᱭᱫᱽᱨᱟᱵᱟᱫᱤ ᱢᱩᱥᱞᱟ. ᱚᱲᱟᱜ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱟᱡ ᱵᱟᱵᱟ ᱫᱚ ᱡᱚᱢᱟᱞ ᱦᱟᱥᱢᱤ ᱟᱨ ᱟᱭᱚ ᱫᱚ ᱨᱤᱡᱽᱣᱟᱱᱟ ᱠᱟᱱᱟᱭ ᱾ ᱚᱱᱟ ᱛᱟᱭᱚᱢ ᱟᱡ ᱵᱟᱵᱟ ᱛᱤᱠᱤᱱ ᱠᱤᱱ ᱵᱮᱜᱟᱨ ᱟᱨ ᱵᱟᱝᱢᱟ ᱪᱷᱟᱯᱟ ᱪᱷᱟ.ᱰᱤ ᱭᱮᱱᱟ ᱾  ᱟᱡ ᱟᱭᱚ ᱫᱚ ᱚᱞ ᱤᱛᱩᱱ ᱟᱥᱲᱟ ᱨᱤᱱᱤᱡ ᱢᱟᱪᱮᱫ ᱟᱨ ᱢᱟᱢᱚ ᱜᱚᱲᱚᱢ ᱵᱩᱰᱷᱤ ᱫᱚ ᱢᱤᱫ ᱥᱠᱩᱞ ᱮ ᱪᱟ.ᱞᱩᱭᱮᱫ ᱛᱟᱦᱮᱸᱫ ᱾ ᱟᱡ ᱜᱚᱲᱚᱢ ᱦᱟᱲᱟᱢ, ᱢᱚᱦᱚᱢᱢᱚᱫᱽ ᱟᱦᱥᱟᱱ ᱫᱚ ᱮᱞᱠᱷᱟ ᱨᱤᱱᱤᱡ ᱯᱨᱚᱯᱷᱮᱥᱚᱨ ᱟᱨ ᱜᱚᱲᱚᱢ ᱵᱩᱰᱷᱤ ᱫᱚ ᱤᱝᱞᱤᱥ ᱯᱨᱚᱯᱷᱮᱥᱚᱨ-ᱮ ᱛᱟᱦᱮᱸ ᱠᱟᱱᱟ ᱾  ᱛᱚᱵᱩ ᱟᱡᱟᱜ ᱟᱥᱲᱟ ᱡᱤᱭᱟᱱ ᱥᱮᱸᱴ ᱟᱱ'ᱥ ᱞᱟᱯᱷᱟᱝ ᱚᱞ ᱤᱛᱩᱱ ᱟᱥᱲᱟ, ᱥᱤᱠᱚᱱᱫᱚᱨᱟᱵᱟᱫᱽ ᱨᱮ ᱚᱞ ᱞᱮᱫ-ᱟᱭ ᱾ ᱑᱙᱘᱓ ᱨᱮ ᱛᱟᱵᱩ ᱢᱩᱢᱵᱟᱭ ᱥᱮᱱ ᱞᱮᱱᱟᱭ ᱟᱨ ᱥᱮᱸᱴ ᱡᱟᱵᱷᱤᱭᱚᱨ ᱞᱟᱯᱷᱟᱝ ᱵᱤᱨᱫᱟ.ᱜᱟᱲ ᱨᱮ ᱵᱟᱨ ᱥᱮᱨᱢᱟ ᱞᱮᱠᱟᱭ ᱯᱟᱲᱦᱟᱣ ᱞᱮᱱᱟ ᱾

ᱱᱩᱭ ᱫᱚ ᱥᱚᱵᱟᱱᱟ ᱟᱡᱽᱢᱤ, ᱛᱚᱱᱵᱤ ᱟᱡᱽᱢᱤ ᱟᱨ ᱵᱟᱵᱟ ᱟᱡᱽᱢᱤ ᱛᱮᱠᱚᱭᱤᱡ ᱵᱷᱟ.ᱬᱡᱤ ᱟᱨ ᱯᱷᱚᱨᱟᱦ ᱱᱟᱡᱽ ᱟᱠᱴᱨᱮᱥᱼᱤᱡ ᱵᱚᱠᱚᱛ ᱠᱩᱲᱤ ᱠᱟᱱᱟᱭ ᱾ ᱱᱩᱭ ᱫᱚ ᱛᱮᱞᱩᱜᱩ, ᱦᱤᱱᱫᱤ, ᱤᱝᱞᱤᱥ, ᱵᱮᱝᱜᱚᱞᱤ, ᱢᱚᱨᱟᱴᱷᱤ, ᱥᱯᱟᱱᱤᱥ, ᱠᱚ ᱵᱷᱟ.ᱷᱤ ᱞᱮᱠᱟ ᱟᱨ ᱯᱷᱨᱮᱸᱪ, ᱛᱟᱢᱤᱞᱤ ᱟᱨ ᱢᱟᱞᱟᱭᱚᱞᱚᱢ ᱯᱟ.ᱨᱥᱤ ᱠᱚᱛᱮ ᱱᱟᱥᱮ ᱫᱷᱟᱨᱟ ᱛᱮ ᱨᱚᱯᱚᱲ ᱠᱚᱭ ᱵᱟᱰᱟᱭᱟ ᱾

 ᱯᱷᱤᱞᱢᱳᱜᱽᱨᱟᱯᱷᱤ 

 ᱱᱚᱶᱟ ᱦᱚᱸ ᱧᱮᱞ ᱢᱮ 
 ᱥᱤᱧᱚᱛᱤᱭᱟ. ᱯᱷᱤᱞᱢ ᱟᱠᱴᱨᱮᱥ ᱠᱚᱣᱟᱜ ᱛᱟ.ᱞᱠᱟ.

 ᱥᱟᱹᱠᱷᱭᱟᱹᱛ 

 ᱵᱟ.ᱲᱛᱤ ᱡᱚᱱᱚᱲ 



ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱥᱤᱧᱚᱛᱤᱭᱟᱹ ᱪᱤᱛᱟᱹᱨᱤᱭᱟᱹ